Virtsarakon kanavointi ultraääniohjauksessa

|  |  |
| --- | --- |
| Kuvaus: | Virtsarakkopunktio eli suprapubisen katetrin asennus aikuispotilaalle |

**TUTKIMUKSEEN VALMISTAUTUMINEN**

Toimenpidettä varten sinut kutsutaan osastolle, josta annetaan tarkemmat valmistautumisohjeet.

Ennen toimenpidettä rakon on oltava täysi, joten ennen tutkimusta tulee nauttia runsaasti nesteitä. Muuten on hyvä olla ravinnotta. Jos sinulla on virtsakatetri, täytyy se sulkea mahdollisuuksien mukaan vähintään neljä tuntia ennen tutkimusta.

Jos sinulla on verenohennuslääkitys tai puuduteaineyliherkkyys, ilmoitathan siitä ennen toimenpidettä lähettävään yksikköön. Lähettävä lääkäri arvioi voiko verenohennuslääkityksiä tauottaa. Potilaiden tulee käydä verikokeissa ennen toimenpidettä, jotka ohjelmoidaan lähettävän yksikön kautta. Marevan -potilaiden tulee käydä INR- kokeessa, joko edeltävänä päivänä omassa terveyskeskuksessa/KYSin näytteenottoyksikössä tai toimenpideaamuna KYSin näytteenottoyksikössä.

**TUTKIMUKSEN KULKU**

 Alavatsan alue riisutaan paljaaksi ja röntgenlääkäri tarkistaa ultraäänianturilla, että virtsarakko on riittävän täysi.

Iho puhdistetaan ja puudutetaan. Röntgenlääkäri asentaa letkun virtsarakkoon ultraääniohjauksessa vatsanpeitteiden läpi.

Toimenpide kestää röntgenissä noin 30 min. Osastolla esivalmisteluihin ja mahdolliseen jälkiseurantaan menee kuitenkin enemmän aikaa.

**YHTEYSTIEDOT**

Jos sinulla on kysyttävää tutkimuksen kulusta tai ilmoitettu tutkimusaika ei sovi, voit ottaa yhteyttä röntgenin toimistoon puh. 017-173322 arkisin klo 8.00-14.30.

Lisätietoa kuvantamistutkimuksista ja niiden turvallisuudesta saat internetistä:

www.tutkimukseen.fi ​

www.stuk.fi​